Nolikuma ID Nr. DNP 2026/46K
Nolikuma 5. pielikums
PROJEKTS


LĪGUMS Nr. _________________ 
par dabasgāzes piegādi Dobeles novada pašvaldības ēku nodrošināšanai ar siltumapgādi

Dobelē					            Datumu skatīt dokumentu paraksta laika zīmogā

	Dobeles novada pašvaldība, vienotais reģistrācijas Nr. 90009115092, juridiskā adrese: Brīvības iela 17, Dobele, Dobeles nov., LV-3701, tās _______- personā, kurš pārstāv pašvaldību uz pašvaldības nolikuma pamata (turpmāk – Lietotājs), no vienas puses, un
SIA “______”, vienotais reģistrācijas Nr. ________, juridiskā adrese: ________, kuras vārdā rīkojas __________ (turpmāk – Tirgotājs), no otras puses,
	abi kopā un katrs atsevišķi turpmāk – Līdzēji, 
pamatojoties uz atklātā konkursa “Dabasgāzes piegāde Dobeles novada pašvaldības ēku nodrošināšanai ar siltumapgādi”, identifikācijas numurs DNP 2026/46K rezultātiem, Tirgotāja iesniegto piedāvājumu, kā arī pamatojoties uz Dobeles novada pašvaldības Iepirkumu komisijas lēmumu (protokola Nr.___) noslēdz šādu līgumu (turpmāk – Līgums):

1. Līguma priekšmets
1.1. 	Tirgotājs piegādā un Lietotāji pērk dabasgāzi, (turpmāk – dabasgāze), atbilstoši Līguma noteikumiem un Tirgotāja iesniegtajam Finanšu piedāvājumam (Līguma 1. pielikums). 
1.2. 	Tirgotājs pārdod, un Lietotājs pērk dabasgāzi Tehniskajā specifikācijā (Līguma 2.pielikums) norādītajos Lietotāja gazificētajos objektos (turpmāk – Gazificētie objekti) Līgumā (Līguma 2. pielikums) norādītajā apjomā. 
1.3.    Tirgotājs nodrošina dabasgāzes piegādi Lietotāja Gazificētajos Objektos atbilstoši Tehniskajā specifikācijā (Līguma 2.pielikums) izvirzītajiem nosacījumiem un norādītajiem apjomiem. 
1.4. 	Dabasgāzes īpašuma tiesību nodošana notiek uz Lietotāja dabasgāzes apgādes sistēmas piederības robežas.

2. Sistēmas pakalpojumi
2.1. Tirgotājam atbilstoši normatīvajiem aktiem uz Līguma noslēgšanas dienu jābūt spēkā esošiem līgumiem, kas saistīti ar sistēmas pakalpojumu (dabasgāzes uzglabāšanas, pārvades un sadales sistēmas pakalpojumu) un balansēšanas pakalpojuma nodrošināšanu Lietotājam. Tirgotājs ir pilnvarots saņemt no sistēmas operatoriem un sniegt sistēmas operatoriem visu Līguma izpildei nepieciešamo informāciju. 
2.2. Dabasgāzes piegādi Lietotājam Gazificētajos objektos līdz dabasgāzes apgādes sistēmas piederības robežai atļautās maksimālās slodzes robežās nodrošina sadales sistēmas operators normatīvajos aktos noteiktajā kārtībā.
2.3. Lietotājam ir saistošas normatīvajos aktos paredzētās un sadales sistēmas operatora izstrādātajā un tā tīmekļa vietnē publicētajā kārtībā noteiktās dabasgāzes apgādes sistēmas lietošanas un sistēmas pakalpojumu izmantošanas prasības. 
2.4. Lietotājam ir pienākums nepārsniegt Gazificētajos objektos atļauto maksimālo slodzi. Atļautā maksimālā slodze var tikt palielināta normatīvajos aktos noteiktajā kārtībā pēc tam, kad Līgumā izdarīti attiecīgi grozījumi.



3. Dabasgāzes cena un maksa par sistēmas pakalpojumiem
3.1. Līguma darbības laikā Tirgotājs pārdod un Lietotāji pērk dabasgāzi par cenu ___ EUR par 1 MWh, kas  ir atbilstīga Tirgotāja iesniegtajam piedāvājumam (Līguma 1.pielikums). Dabasgāzes cenā iekļautas visas izmaksas, izņemot (atbilstoši Sabiedrisko pakalpojumu regulēšanas komisijas vai normatīvajos aktos noteiktajiem tarifiem): 1) maksa par pārvades sistēmas pakalpojumu – izejas punktu Latvijas lietotāju apgādei; 2) maksa par sadales sistēmas pakalpojumiem (kopējo maksājumu par sadales sistēmas pakalpojumiem veido fiksētā un mainīgā daļa. Fiksēts tarifs – katram objektam atkarīgs no atļautās maksimālās slodzes, mainīgais tarifs – atkarīgs no objekta gada patēriņa); 3) akcīzes nodoklis dabasgāzes izmantošanas mērķim par kurināmo un pievienotās vērtības nodoklis. 
3.2. Provizoriskā Līguma kopējā summa (turpmāk – Līgumcena) Līguma darbības laikā ir 110 000,00 (viens simts desmit tūkstoši euro 00 centi) EUR bez pievienotās vērtības nodokļa (turpmāk – PVN), ieskaitot visas ar dabasgāzes  iegādi un piegādi saistītās izmaksas. 
3.3. Ja kāda no Līguma 3.1. un 3.2. punktā norādītajām izmaksu pozīcijām ir apliekama ar PVN vai akcīzes nodokli, tad tās Lietotāji apmaksā atbilstoši normatīvo aktu prasībām. 

4. Saņemtās dabasgāzes uzskaite un norēķinu kārtība 
4.1. Komercuzskaites mēraparātu rādījumus saņemtās dabasgāzes uzskaitei Lietotājam ir pienākums paziņot sadales sistēmas operatoram, ievērojot kārtību un termiņus, kas noteikti sadales sistēmas operatora tīmekļa vietnē publicētajā sadales sistēmas pakalpojumu izmantošanas kārtībā.
4.2. Maksu par Lietotāja saņemtajiem sistēmas pakalpojumiem aprēķina, pamatojoties uz dabasgāzes patēriņu Gazificētajos objektos un ņemot vērā Enerģētikas likumā noteiktā kārtībā apstiprinātos un dabasgāzes saņemšanas brīdī spēkā esošos sistēmas pakalpojumu (skat. arī Līguma 3.1.punktu) tarifus. Informācija par spēkā esošajiem tarifiem pieejama Sabiedrisko pakalpojumu regulēšanas komisijas tīmekļa vietnē www.sprk.gov.lv.
4.3. Tirgotājs līdz katra kārtējā mēneša 10. datumam pēc informācijas saņemšanas no sadales sistēmas operatora par Lietotāju saņemto dabasgāzes daudzumu, nosūtīta Lietotājiem elektroniski sagatavotus rēķinus uz attiecīgā Objekta e-pasta adresi atbilstoši Līguma 3.pielikumam “Dabasgāzi patērējošo objektu saraksts”. Personas, kura izraksta rēķinu, rakstiskais paraksts tiek aizstāts ar tās unikālu elektronisko apliecinājuma kodu (autorizāciju), kas identificē rēķina izrakstītāju un nodrošina dokumenta autentiskumu.
4.4. Tirgotājs izraksta atsevišķu rēķinu Dobeles novada Izglītības pārvaldei par Objektiem: 
4.4.1. Gaurata iela Nr.8, Dobele, Dobeles novads, Dienesta viesnīca; 
4.4.2. Skolas iela Nr.2, Jaunbērzes pagasts, Dobeles novads, Mežinieku pamatskola; 
4.4.3. “Alejas”, Bikstu pagasts, Dobeles novads, Bikstu pamatskola; 
4.4.4. “Alejas”, Bikstu pagasts, Dobeles novads, Bikstu pamatskolas palīgēka – darbnīca; 
4.4.5. Skolas iela Nr.6A “Kaķenieki”, Annenieku pagasts, Dobeles novads, Annenieku pirmsskolas izglītības iestāde “Riekstiņš”; 
4.4.6. Ceriņu iela Nr.9, Jaunbērzes pagasts, Dobeles novads, Jaunbērzes pirmsskolas izglītības iestāde “Minkuparks”.
4.5. Rēķinos obligāti jānorāda:
4.5.1. pakalpojuma saņēmēju (norādot konkrēto pašvaldības Iestādi);
4.5.2. Gazificēto objektu;
4.5.3. šī Līguma numuru _____;
4.5.4. izmaksu sadalījums katram Gazificētajam objektam;
4.5.5. norēķinus par Dobeles novada pašvaldības iestādēm veic – “Dobeles novada pašvaldība” vai “Dobeles novada Izglītības pārvalde”;
          pretējā gadījumā (t.sk. arī gadījumā par Līguma 1.1. punktam, 1.2. punktam, 3.1. punktam neatbilstoša rēķina sastādīšanu) – Lietotājs ir tiesīgs bez soda sankciju piemērošanas kavēt Līgumā noteikto maksājumu termiņu. 
4.6. Tirgotājs rēķinu noformē elektroniskā formā, kas atbilst Latvijas Republikā spēkā esošajiem normatīvajiem aktiem un nosūta uz e-adresi – REKINI@90009147276 par Dobeles novada Izglītības pārvaldes Objektiem un uz adresi REKINI@90009115092 par pārējiem Gazificētajiem objektiem.
4.7. Lietotājiem ir pienākums veikt samaksu par pārskata mēnesī saņemto dabasgāzi un sistēmas pakalpojumiem 20 (divdesmit) dienu laikā no dienas, kad Tirgotājs iesniedzis rēķinu par faktiski patērēto dabasgāzes apjomu iepriekšējā mēnesī, naudu pārskaitot, uz kādu no Tirgotāja izrakstītajā rēķinā norādītajiem norēķinu kontiem. Par samaksas datumu tiek uzskatīts datums, kad nauda ieskaitīta Tirgotāja norēķinu kontā. Izdevumus par naudas pārskaitīšanu sedz Lietotāji. 

5. Līdzēju pienākumi un tiesības
5.1. Līdzējiem ir saistošas visas normatīvajos aktos Tirgotājam un Lietotājam paredzētās tiesības un pienākumi, ciktāl Līgumā nav noteikts citādi. 
5.2. Tirgotāja pienākumi:
5.2.1. līdz katra kārtējā mēneša 10 datumam ir jāizraksta un jānosūta Lietotājiem rēķini  par iepriekšējā mēnesī izsniegto dabas gāzi un sistēmas pakalpojumiem, atbilstoši Līguma 4.3., 4.4., 4.5. un 4.6.punktiem; 
5.2.2. pārdot dabasgāzi Lietotājam Līgumā (Līguma 2.pielikums) pielīgtajā daudzumā, atbilstoši Līguma 3.1., 3.2. un 3.3. punktā noteiktajam; 
5.2.3. noslēgt līgumus par Līguma izpildei nepieciešamo sistēmas pakalpojumu nodrošināšanu Lietotājam un nodrošināt Līguma izpildei nepieciešamo balansēšanas pakalpojumu; 
5.2.4. norēķināties ar sistēmas operatoriem par Līguma izpildes nodrošināšanai Lietotājam sniegtajiem sistēmas pakalpojumiem;
5.2.5. 10 (desmit) darba dienu laikā pēc Lietotāja rakstveida pretenzijas par izrakstīto rēķinu saņemšanas pārbaudīt rēķinu un pārbaudes rezultātus paziņot Lietotājam;
5.2.6. vismaz 6 (sešas) nedēļas pirms Līguma termiņa beigām uz rēķina saņemšanas adresi nosūtīt Lietotājam atgādinājumu par Līguma termiņa beigām;
5.2.7. Tirgotāja Klientu portālā nekavējoties, bet ne vēlāk kā 3 (trīs) dienu laikā informēt Lietotāju: 
5.2.7.1. ja tiesā tiek ierosināta Tirgotāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta; 
5.2.7.2. ja Tirgotāja saimnieciskā darbība tiek apturēta;
5.2.7.3. ja Tirgotājs tiek reģistrēts ar PVN apliekamo personu reģistrā vai izslēgts no tā (atsūtot Lietotājam apliecības kopiju);
5.2.7.4. ja Tirgotājam tiek piemērotas vai uz Līgumu ir attiecināmas - attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
5.2.7.5. par Tirgotāja reorganizāciju, juridiskās adreses, kontaktinformācijas un citu Līguma izpildei būtisko rekvizītu maiņu.
5.3. Lietotāju pienākumi:
5.3.1. pilnā apjomā Līgumā pielīgtajā termiņā samaksāt Tirgotāja izrakstītos rēķinus;
5.3.2. nekavējoties sazināties un rakstveidā informēt Tirgotāju, ja līdz kārtējā mēneša 10. datumam nav saņemts rēķins par iepriekšējā mēnesī saņemto dabasgāzi un sistēmas pakalpojumiem; 
5.3.3. reģistrēties Tirgotāja Klientu portālā, ievērot tā lietošanas noteikumus, un atzīt sev par saistošām Tirgotāja Klientu portālā veiktās darbības un norādīt pieprasīto kontaktinformāciju saziņai ar Lietotāju grāmatvedības, tehniskos un citos jautājumos;
5.3.4. katra mēneša pirmajā darbdienā Tirgotāja Klientu portālā iesniegt Tirgotājam informāciju par saņemtās dabasgāzes sadalījumu atbilstoši tās izlietošanas mērķim akcīzes nodokļa piemērošanai;
5.3.5. rakstveidā informēt Tirgotāju par reorganizāciju, juridiskās adreses, kontaktinformācijas un citu Līguma izpildei būtisko rekvizītu vai informācijas par Gazificētajiem objektiem un to juridiskā statusa (īpašumā, lietojumā vai valdījumā) maiņu ne vēlāk kā 5 (piecu) kalendāro dienu laikā pirms attiecīgajām izmaiņām;
5.3.6. pilnā apmērā izpildīt visas saistības, kas izriet no līgumiem par dabasgāzes piegādi Gazificētajos objektos, kuri noslēgti starp Līdzējiem pirms Līguma.
5.4. Tirgotāja tiesības:
5.4.1. summas, kas saņemtas no Lietotājiem neatkarīgi no Lietotāju norādītā maksājuma mērķa, vispirms novirzīt Lietotāju neizpildīto maksājuma saistību par saņemto dabasgāzi dzēšanai, kas izriet no līgumiem ar Tirgotāju par dabasgāzes piegādi Gazificētajos objektos un kuri noslēgti starp Līdzējiem pirms Līguma;
5.4.2. normatīvajos aktos noteiktajos gadījumos un kārtībā lūgt sistēmas operatoram pārtraukt dabasgāzes piegādi Gazificētajos objektos.
5.5. Lietotāja tiesības:
5.5.1. veikt avansa maksājumus par dabasgāzi un sistēmas pakalpojumiem. Dabasgāzes cenas vai maksas par sistēmas pakalpojumiem izmaiņu gadījumā, avansā veiktajiem maksājumiem tiek veikts pārrēķins atbilstoši cenai dabasgāzes saņemšanas brīdī;
5.5.2. pēc pieprasījuma saņemt no Tirgotāja normatīvajos aktos noteikto informāciju, kas saistīta ar dabasgāzes pārdošanu Lietotājam;
5.5.3. iesniegt Tirgotājam rakstveida pretenziju par izrakstīto rēķinu 10 (desmit) kalendāro dienu laikā no rēķina izrakstīšanas dienas;
5.5.4. Lietotājs Līguma ietvaros nav saistīti ar konkrētu dabasgāzes apjomu un pērk dabasgāzi pēc nepieciešamības. Līdz ar to Gazifikācijas objektu saraksts var tikt mainīts (t.i. papildināts vai samazināts) atbilstoši Lietotāju nepieciešamībai, par šādām izmaiņām Līdzējiem izdarot atbilstošus grozījumus Līgumā, ievērojot to, ka kopējā Līguma summa un termiņš paliek nemainīgs;
5.5.5. Lietotājs ir tiesīgs ieturēt līgumsodu, veicot savstarpējos norēķinus ar Tirgotāju.

6. Līdzēju atbildība 
6.1. Rēķina apmaksas kavējuma gadījumā attiecīgajam Lietotājam ir pienākums samaksāt Tirgotājam nokavējuma procentus 0,15% (nulle komats piecpadsmit procenti) apmērā no nesamaksātās rēķina summas par katru kavējuma dienu, bet ne vairāk kā 10%  (desmit procentus) no Līgumcenas bez PVN.
6.2. [bookmark: _Hlk42769695]Dabasgāzes nepiegādāšanas Lietotājam līdz Lietotāja dabasgāzes apgādes sistēmas piederības robežai gadījumā, sākot ar šādas nepiegādāšanas otro dienu, Tirgotājs maksā Lietotājam līgumsodu 10% (desmit procentu)  apmērā no konkrētā Gazifikācijas objekta iepriekšējā mēneša dabasgāzes izmantošanas izmaksām, bet ne vairāk kā 10%  (desmit procentus) no Līgumcenas bez PVN. Par šādu nepiegādāšanas faktu Lietotājam ir jāsastāda attiecīgs akts. Līgumsoda apmaksa neatbrīvo Tirgotāju no saistību izpildes.
6.3. Lietotājam ir tiesības nodot ar Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem vai citiem noslēgtajiem līgumiem, kā arī tiesības no Līguma izrietošo maksājumu piedziņu vai visu prasījumu nodot (cedēt) trešajām personām. 
6.4. Tirgotājs nav atbildīgs, ja Lietotājam nav iespējams pārdot dabasgāzi sakarā ar to, ka dabasgāzes apgādes sistēmas operators nesniedz Lietotājam sistēmas pakalpojumus no Tirgotāja neatkarīgu iemeslu dēļ.

7. Līguma termiņš, Līguma noteikumu grozīšana, tās darbības pārtraukšana
7.1. 	Līgums stājas spēkā pēc tā abpusējas parakstīšanas. Dabasgāzes piegāde Gazificētajiem objektiem sākās ar 2026. gada 1. oktobri un ir spēkā 12 (divpadsmit) mēnešus līdz 2027. gada 31. septembrim. 
7.2. 	Līgumu var izbeigt attiecībā uz kādu no Gazificētajiem objektiem, atstājot to spēkā attiecībā uz pārējiem Gazificētajiem objektiem. Līguma izbeigšana vai spēkā neesamība attiecībā uz kādu no Gazificētajiem objektiem neietekmē tā spēkā esamību attiecībā uz citiem Gazificētajiem objektiem.
7.3.  	Nebūtiskas izmaiņas Līgumā var tikt izdarītas vienīgi pēc Līdzēju rakstiskas vienošanās, kas ar to parakstīšanas dienu kļūst par Līguma neatņemamu sastāvdaļu. Ja Līdzēji nevar vienoties, paliek spēkā iepriekšējie Līguma noteikumi. Būtiskas izmaiņas Līgumā ir pieļaujamas atbilstoši Publisko iepirkumu likuma (turpmāk – PIL) 61. panta trešās daļas pirmajam punktam, un var attiekties uz līgumcenas pārskatīšanu, izvēles iespējas izmantošanu un jebkuriem citiem Līguma noteikumiem, ja izmaiņu nepieciešamība izriet no apstākļiem, kas radušies pēc Līguma noslēgšanas un kas Līguma slēgšanas brīdī nepastāvēja un nebija saprātīgi prognozējami. Līdzējs, kurš iniciē izmaiņas, iesniedz pārējiem Līdzējiem rakstveidā pamatojošu iesniegumu, pēc kā Līdzēji lemj par izmaiņu pieļaujamību.
7.4. Tirgotājam ir tiesības izbeigt Līgumu un pieprasīt sadales sistēmas operatoram pārtraukt dabasgāzes piegādi, par to brīdinot Lietotāju vismaz 30 (trīsdesmit) darbdienas iepriekš, ja:
7.1.1. Lietotājs normatīvajos aktos vai Līgumā noteiktajā kārtībā vai termiņos nenorēķinās par saņemto dabasgāzi vai sistēmas pakalpojumiem, neveic citus ar Līguma izpildi saistītus maksājumus;
7.4.1. Tirgotājam ir kļuvis zināms, ka Lietotājs ir zaudējis kāda Gazificētā objekta īpašuma, lietošanas vai valdījuma tiesības. Līgums tiek izbeigts tikai attiecībā uz konkrēto Gazificēto objektu.
7.5. Lietotājam ir tiesības izbeigt Līgumu, par to brīdinot Tirgotāju vismaz 30 (trīsdesmit) darbdienas iepriekš.
7.6. Lietotājam ir tiesības vienpusēji atkāpties no Līguma pirms termiņa, par to brīdinot Tirgotāju vismaz 30 (trīsdesmit) darbdienas iepriekš, ja:
7.5.1. 	ja Tirgotājs atkārtoti pārdod dabasgāzi, neievērojot Līguma 3.1.punktā noteikto;
7.6.1. ja Tirgotājs neievēro Līgumā 5.2.2., 5.2.3., 5.2.7.1., 5.2.7.2. un 5.2.7.4. apakšpunktos noteiktās prasības;
7.5.3. 	ja Lietotājs konstatē kādu no PIL 64. panta nosacījumiem.
7.6. 	Lietotājam ir tiesības vienpusēji atkāpties no Līguma pirms termiņa, rakstveidā paziņojot Tirgotājam:
7.6.1. ja Tirgotājs 3 (trīs) reizes ir pārtraucis dabasgāzes piegādi kādā no Gazifikācijas objektiem, par ko Lietotājs ir sastādījis attiecīgos aktus;
7.6.2. Tirgotājs neizpilda Līguma 5.2.2., 5.2.3., 5.2.7.1., 5.2.7.2. un 5.2.7.4. apakšpunktos noteiktās prasības un pat pēc brīdinājuma saņemšanas turpina to nepildīt vai pieļauj pārkāpuma atkārtošanos; 
7.6.3. ja tiesā tiek ierosināta Tirgotāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta; 
7.6.4. ja Tirgotāja saimnieciskā darbība ir apturēta ilgāk par 2 (divām) nedēļām;
7.7. Katram no Līdzējiem ir tiesības vienpusēji atkāpties no Līguma pirms termiņa, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

8. Strīdu risināšanas kārtība
8.1. 	Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Līdzēji nespēs vienoties, strīds risināms tiesā Latvijas Republikas spēkā esošo normatīvo aktu noteiktajā kārtībā.

9. Prasības par izcelsmi un sankciju ievērošanu
9.1. Tirgotājs apliecina un garantē, ka Līguma izpildē netiek un netiks izmantotas Krievijas Federācijas vai Baltkrievijas Republikas izcelsmes preces un materiāli, izejmateriāli, komponentes vai apakšuzņēmēju pakalpojumi. 
9.2. Tirgotājs pirms Līguma izpildes uzsākšanas pēc Pasūtītāja pieprasījuma iesniedz:
9.2.1. Līguma izpildē izmantojamo materiālu izcelsmes sertifikātus (piem., ražotāja deklarācijas);
9.2.2. piegādes ķēdes aprakstu, norādot ražošanas un piegādes posmus;
9.2.3. apakšuzņēmēju sarakstu ar norādi par to izcelsmes valsti un pakalpojumu apjomu.
9.3. Lietotājam ir tiesības jebkurā Līguma izpildes posmā:
9.3.1. pieprasīt papildu dokumentus un informāciju par materiālu piegādes ķēdi;
9.3.2. veikt dokumentu pārbaudi pie Izpildītāja vai tā apakšuzņēmējiem;
9.3.3. veikt klātienes vai attālinātas pārbaudes;
9.3.4. apturēt Līguma izpildi līdz brīdim, kamēr tiek saņemti un pārbaudīti visi nepieciešamie dokumenti un neatbilstības tiek novērstas;
9.3.5. pieprasīt papildu izcelsmes pierādījumus, ja pastāv risks par neatbilstībām.
9.4. Ja Tirgotājs neievēro šajā sadaļā noteiktās prasības, Lietotājam ir tiesības:
9.4.1. piemērot līgumsodu līdz 10% no Līguma kopējās summas;
9.4.2. pieprasīt neatbilstošu preču vai materiālu aizstāšanu uz Tirgotāja rēķina;
9.4.3. vienpusēji atkāpties no Līguma, ja neatbilstība ir būtiska, netiek novērsta Lietotāja norādītajā termiņā vai konstatēta atkārtoti.
9.5. Šajā Līguma sadaļā noteiktās prasības izriet no Publisko iepirkumu likuma 22. panta un ir uzskatāmas par būtisku Līguma izpildes nosacījumu. 

10. Nepārvarama vara
10.1. 	Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
10.2. 	Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

11. Paziņojumi
11.1. Gadījumos, kad Līgumā nav noteikti citādi, visi paziņojumi, apstiprinājumi, pretenzijas, lūgumi, brīdinājumi un cita veida saziņa noformējama rakstveidā, un nosūtāma adresātam uz juridisko adresi, ja Lietotājs Tirgotāja Klientu portālā nav norādījis citu korespondences adresi.
11.2. Tirgotāja Klientu portālā publicētie rēķini, paziņojumi, lūgumi, pretenzijas, pieprasījumi, brīdinājumi vai cita veida saziņa Līguma ietvaros ir Lietotājam saistoši un līdzvērtīgi rakstveidā noformētiem un nosūtītiem ierakstītā sūtījumā.
11.3. Ja Lietotājs vēlas mainīt rēķina saņemšanas e-pasta adresi, rēķina saņemšanas pasta adresi mainīt uz e-pasta adresi vai otrādi, Lietotājs šādas izmaiņas var reģistrēt Tirgotāja Klientu portālā. Šādas izmaiņas Līguma noteikumos stājas spēkā, kad Tirgotājs izraksta un nosūta Lietotājam rēķinu atbilstoši Lietotāja pieteiktajām izmaiņām, ja Tirgotājs no Lietotāja nav saņēmis pretenziju par rēķina nesaņemšanu Līguma 5.3.2. punktā noteiktajā kārtībā.
11.4. Operatīvie sakari par dabasgāzes apgādes režīma regulēšanu tiek uzturēti ar sadales sistēmas operatora dispečeriem pa sadales sistēmas operatora tīmekļa vietnē norādītajiem tālruņa numuriem vai ar sadales sistēmas operatora avārijas dienestu pa tālruni 114.
11.5. Tirgotājs vismaz vienu reizi Līguma darbības laikā nosūta Lietotājam savstarpējo norēķinu salīdzināšanas aktu, kura autentiskums apliecināts Līguma 4.3. punktā paredzētajā kārtībā un kuru Lietotājs 10 (desmit) dienu laikā paraksta un vienu parakstītu eksemplāru atsūta Tirgotājam vai iesniedz Tirgotājam motivētus iebildumus. Ja Lietotājs 10 (desmit) dienu laikā no akta saņemšanas dienas neatsūta Tirgotājam parakstītu akta eksemplāru vai motivētus iebildumus, Līdzēji aktā uzrādīto summu uzskata par pareizu.
11.6. Līdzēju elektroniski sūtītie dokumenti (tajā skaitā, Tirgotāja rēķini) uzskatāmi par saņemtiem nākamajā dienā no to nosūtīšanas uz Līdzēja norādīto e-pasta adresi. Ja dokuments tiek sūtīts pa pastu, uzskatāms, ka tas ir saņemts piektajā dienā no tā nodošanas nosūtīšanai. Visus paziņojumus, kurus Līdzēji viens otram nosūta ierakstītā sūtījumā, Līdzēji uzskata par saņemtiem otrajā dienā no to nodošanas nosūtīšanai.

12. Konfidencialitāte un fizisko personu datu aizsardzība
12.1. Līdzēji apņemas neizpaust un neizplatīt trešajām personām bez otra Līdzēja rakstiskas piekrišanas Līguma noteikumus vai citu Līguma izpildes gaitā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, kredītu kontrolei, parādu piedziņai, kā arī citos gadījumos, kad informācijas izpaušanu pieprasa piemērojamie tiesību akti. Konfidencialitātes klauzula nav piemērojama, lai nodrošinātu Lietotāja maksātspējas un saistību izpildes monitoringu. 
12.2. Līguma izpratnē par trešo personu uzskatāmi arī Līdzēju darbinieki, kuriem to darba apraksta un veicamo pienākumu ietvaros normāli nebūtu piekļuves tādiem dokumentiem kā Līgums.
12.3. Ja Līguma ietvaros tiek iegūti dokumenti vai informācija, kas satur vai var saturēt fizisko personu datus (turpmāk – Datus), Līdzēji ir tiesīgi apstrādāt no otra Līdzēja iegūtos datus tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai. Veicot Datu apstrādi, katrs Līdzējs ir atbildīgs par Datu apstrādes nodrošināšanu saskaņā ar Līgumu un normatīvajos aktos noteikto. Katram Līdzējam ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka Datu apstrāde notiek saskaņā ar Datu apstrādi regulējošiem normatīviem aktiem.
12.4. Apstrādājot personas datus, Līdzēji nodrošina tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem).
12.5. Ja Līguma izpildes ietvaros viens Līdzējs nodod otram Līdzējam Datus, tad Līdzējs, kurš nodod Datus, ir atbildīgs par nodoto Datu pareizību un to, ka tas ir tiesīga nodot Datus otram Līdzējam. Līdzējs papildina vai izlabo Datus, izbeidz attiecīgās Līdzēja nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. Līguma izpildes ietvaros saņemtos Datus Līdzēji apņemas neuzglabāt ilgāk, kā tas nepieciešams mērķim, kam tie ir nodoti, un pēc Līgumā noteiktā mērķa sasniegšanas apņemas dzēst saņemtos Datus no savām informācijas sistēmām visātrākajā iespējamajā laikā.
12.6. Līdzēji vienojas, ka gadījumā, ja kāds no Līdzējiem tiek saukts pie atbildības par fizisko personu datu aizsardzības pārkāpumu, ko izdarījis otrs Līdzējs, vainīgais Līdzējs, ciktāl tas ir atbildīgs par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.
12.7. Līguma izpilde vai izbeigšana neizbeidz Līdzēju konfidencialitātes pienākumu.

13. Citi noteikumi
13.1. Līgums ietver visas Lietotāja un Tirgotāja vienošanās par Līguma priekšmetu un veido visu Līgumu kopumā un to nevar izmainīt, vai labot bez abu Līdzēju rakstiskas vienošanās un atbilstoši Publisko iepirkumu likuma normām.
13.2. Lietotāja kontaktpersona Līguma izpildes laikā – ______, tālrunis _______, e-pasta adrese: _______.
13.3. Tirgotāja kontaktpersona Līguma izpildes laikā – ____, tālrunis _____, e-pasta adrese: _____.
13.4. Līdzēju pilnvarotie pārstāvji ir atbildīgi par Līguma nosacījumu izpildes uzraudzīšanu, tai skaitā, par savlaicīgu rēķinu iesniegšanu un pieņemšanu, apstiprināšanu un nodošanu apmaksai.
13.5. Jebkura rakstiska informācija Līguma sakarā (tai skaitā elektroniskā veidā sūtīta) ir saistoša abiem Līdzējiem, un nepieciešamības gadījumā var kalpot par pierādījumiem, ja Līdzējs, kurš nosūtījis informāciju, ir saņēmis apstiprinājumu no otra Līdzēja par informācijas saņemšanu.
13.6. Ja kādam no Līdzējiem tiek mainīts juridiskais statuss, Līdzēja amatpersonu paraksta tiesības, īpašnieki vai vadītāji, vai kāds no Līgumā minētajiem Līdzēja rekvizītiem, telefona, faksa numurs, e-pasta adrese u.c., tad Līdzējs nekavējoties rakstiski paziņo par to otram Līdzējam. Ja Līdzējs neizpilda šī apakšpunkta noteikumus, uzskatāms, ka otrs Līdzējs ir pilnībā izpildījis savas saistības, lietojot šajā Līgumā esošo informāciju par otru Līdzēju. Šajā apakšpunktā minētie nosacījumi attiecas arī uz Līgumā minētajiem Līdzēju pārstāvjiem un to rekvizītiem.
13.7. Informācija par sadales sistēmas operatoru: Akciju sabiedrība “Gaso” (reģistrācijas Nr. 40203108921).
13.8. Līgums sagatavots latviešu valodā elektroniska dokumenta veidā. Līdzēju pārstāvji Līgumu un tā pielikumus paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
13.9. Līgumam pievienoti __ (___) pielikumi:
13.9.1. Līguma 1. pielikums   Pieteikums uz __ lpp;
13.9.2. Līguma 2. pielikums – Finanšu piedāvājums uz __lpp;
13.9.3. Līguma 3. pielikums – Tehniskā specifikācija uz __ lpp;
13.9.4. Līguma 4. pielikums – Apakšuzņēmēju saraksts uz __lpp.

14. Līdzēju rekvizīti un paraksti

Dobeles novada pašvaldība
Reģistrācijas numurs 90009115092
Brīvības iela 17, Dobele,
Dobeles novads, LV-3701
AS “Swedbank”, HABALV22
LV57 HABA 0551 0238 7311 6
AS “SEB banka”, UNLALV2X
LV94 UNLA 0050 0142 6718 0

